7. ΒΑΣΙΛΙΚΟΝ ΔΙΑΤΑΓΜΑ της 21/25 Ιαν. 1955 (ΦΕΚ Α΄ 17)  Περί τρόπου χορηγήσεως της αρωγής εις τους δικαούχους των σεισμοπλήκτων Ιονίων Νήσων. Έχοντες υπ’ όψιν: 1)Το Ν.Δ. υπ’ αριθ. 2576/1953 «περί ιδρύσεως Υφυπουργείου Αποκαταστάσεως Σεισμοπλήκτων Ιονίων Νήσων κλπ. «ως τούτο ετροποποιήθη και συνεπληρώθη μεταγενεστέρως. 2)Τας διατάξεις των άρθρ. 7 παρ. 4 και 25 παρ. 2 του υπ’ αριθ. 2933/1954 Ν.Δ/τος «περί Ανοικοδομήσεως των Σεισμοπλήκτων Ιονίων Νήσων». 3)Το άρθρ. 8 του Νόμ. 3076/1954 «περί τροποποιήσεως και συμπληρώσεως του Α.Ν. 1671/51 «περί Υπουργικού Συμβουλίου». 4)Την υπ’ αριθ. 48283/15.12.54 απόφασιν του Υπουργού Συγκοινωνιών και Δημοσίων Έργων «περί εξουσιοδοτήσεως Υφυπουργών Συγκοινωνιών και Οικισμού και Σεισμοπλήκτων Νήσων δι’ άσκησιν αρμοδιοτήτων». 5)Την υπ’ αριθ. 22/1955 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών Υπουργού και του επί του Οικισμού και Σεισμοπλήκτων Νήσων Υφυπουργού, απεφασίσαμεν και διατάσσομεν. Άρθρ.1-8.(Ρυθμίζεται η κατανομή της χορηγουμένης αρωγής εις χρήμα και εις οικοδομικά υλικά, αι περιπτώσεις ανοικοδομούντων προ της λήψεως αρωγής, των υιοθετουμένων οικισμών, των χορηγουμένων προκατασκευασμένων οικιών, της χορηγήσεως αρωγής, των υιοθετουμένων οικιών, της χορηγήσεως αρωγής κατά στάδια βάσει Δελτίου Οικοδομήσεως και της διαθέσεως υλικών μέσω του ΟΔΙΣΥ. Τα άρθρ. 1 και 7 ετροποποιήθησαν δια του Β.Δ. 30 Δεκ. 1955/11 Ιαν. 1956, ΦΕΚ Α΄ 12 και το άρθρ. 8 δια του Β.Δ. 19/20 Δεκ. 1955). Αρχιτεκτονικοί τύποι Άρθρ.9.-1)Οι ανοικοδομούντες εις τας σεισμοπλήκτους Ιονίους Νήσους είναι κατ’ αρχήν ελεύθεροι όπως εκλέξωσι το σχέδιον της οικοδομής των τόσων από απόψεως γενικής διατάξεως όσον και από απόψεως εμφανίσεως υπό την προϋπόθεσιν της τηρήσεως των εις το άρθρον τούτο αναφερομένων πολεοδομικών, αρχιτεκτονικών και κατασκευαστικών κανόνων και κανονισμών ως και των αναφερομένων τοιούτων εις τα άρθρ. 10 και 11 του παρόντος. 2)Τόσον δια την εκπόνησιν των ως άνω σχεδίων της οικοδομής όσον και δια την επίβλεψιν ταύτης δύνανται οι ανοικοδομούντες ν’ αναθέτουν τας εργασίας ταύτας εις ιδιώτας μηχανικούς. Επί μονορόφων κτιρίων χαρακτηριζομένων κατά τον αντισεισμικόν κανονισμον «απλής διατάξεως» δύνανται αι μελέται αύται να συντάσσωνται παρά Υπ/κών και Εμπειροτεχνών. 3)Δια την χορήγησιν του δανείου, προαπαιτείται η υποβολή του εν άρθρ. 6 παρ. 2 Δελτίου Οικοδομήσεως μετά των σχεδίων ή δηλώσεως του δικαιούχου περί αποδοχής ενός των κρατικών τύπων περί ων η παρ. 4 του παρόντος του οποίου η κατά το κατωτέρω άρθρ. 11 έγκρισις επέχουσα θέσιν και αδείας οικοδομήσεως, γένεται δωρεάν, κατά τας διατάξεις του Ν.Δ. 2841/54.       Σελ. 253 Σεισμόπληκτοι Ιονίων Νήσων 35.Ε.β.7   820 Δια την έγκρισιν του ως άνω Δελτίου οικοδομήσεως αι αρμόδιαι Τεχνικαί Υπηρεσίαι εξελέγχουν αποκλειστικώς και μόνον το σύμφωνον των υποβαλλομένων σχεδίων της οικοδομής, προς τους εις το παρόν και τα άρθρ. 10 και 11 αναφερομένους κανονισμούς, ως και τους γενικώς παραδεδεγμένους κανόνας της τέχνης. 4)Προς διευκόλυνσιν των ανοικοδομούντων έχουσιν εκπονηθή προαιρετικοί τύποι κατοικιών μετά των καταλλήλων παραλλαγών αναλόγως θέσεως, μορφής οικοπέδου, προσανατολισμού κλπ. των οποίων οι επιθυμούντες δύνανται να ποιώνται χρήσιν απαλλασόμενοι εν τη περιπτώσει ταύτης της υποχρεώσεως προλήψεως ιδιώτου μηχανικού δια την εκπόνησιν της μελέτης της ανεγέρσεως της οικοδομής. Αφ’ ετέρου η χορήγησις της εις την προηγουμένην παράγραφον αδείας οικοδομήσεως εις περίπτωσιν χρησιμοποιήσεως των ως άνω τύπων είναι αυτόματος εξελεγχομένης μόνον της ορθής από πολεοδομικής και εδαφικής απόψεως τοποθετήσεως της οικίας εντός του Οικοπέδου. Πολεοδομικοί κανονισμοί Άρθρ.10.-1)Τόσον κατά την έγκρισιν του Δελτίου Οικοδομήσεως όσον και κατά τας ενεργουμένας διαδοχικάς αυτοψίας δια την καταβολήν των διαδοχικών δόσεων της αρωγής, δέον να ελέγχηται η τήρησις αφ’ ενός μεν των πολεοδομικών κανονισμών τόσον των γενικωτέρων σαφώς όμως πολεοδομικού περιεχομένου τοιούτων του Γενικού Οικοδομικού Κανονισμού του Κράτους, όσον και των ειδικών πολεοδομικών κανονισμών δι’ εκάστην πόλιν ή οικισμόν όπου έχει εγκριθή σχέδιον αφ’ ετέρου δε η επακριβής τήρησις των σχεδίων αυτών. 2)Εις την περίπτωσιν των Οικισμών δια τας κεντρικάς περιοχάς των οποίων έχει εκπονηθή ρυθμιστικόν πολεοδομικόν διάγραμμα η Υπηρεσία εξελέγχει μόνον την σύμφωνον προς το διάγραμμα τούτο οικοδόμησιν της οικίας ατονούντος δια την περίπτωσιν ταύτην παντός ετέρου κανονισμού ή πολεοδομικής διαδικασίας. 3)Εις τας έξω της κεντρικής περιοχής των οικισμών δι’ ους υπάρχει ρυθμιστικόν πολεοδομικόν διάγραμμα περιοχάς, ως και εις του οικισμούς δι’ ους δεν προβλέπεται σχέδιον πόλεως ή πολεδομικόν ρυθμιστικόν διάγραμμα ουδείς πολεοδομικός περιορισμός ισχύει δια την ανοικοδόμησιν τούτων. 4)Τ’ ανωτέρω ισχύουν τόσον δια την περίπτωσιν δικαιούχων όσον και δια την περίπτωσιν ανοικοδομήσεως υπό ετέρων μονίμων κατοίκων της περιοχής του τέως Υφυπουργού Αποκαταστάσεως Σεισμοπλήκτων Νήσων.   Σελ. 254 Κατασκευαστικοί κανονισμοί Άρθρ.11.-1)Απαραίτητον προϋπόθεσιν, τόσον δια την έγκρισιν του εν άρθρ. 6 Δελτίου Οικοδομήσεως όσον και δια τας επί τούτου εγκρίσεις κατόπιν αυτοψιών δια την διαδοχικήν χορήγησιν της αρωγής αποτελεί ο αντισεισμικός έλεγχοςτων οικοδομών συμφώνως προς τας διατάξεις των ισχυόντων αντισεισμικών κανονισμών και των κανονισμών δομήσεως, μονώσεως και ασφαλείας κατά της πυρκαϊάς. 2)Βασικόν επίσης στοιχείον ελεγχόμενον παρά της Υπηρεσίας τόσον δια την έγκρισιν του Δελτίου Οικοδομήσεως όσον και κατά τας αυτοψίας αποτελεί η σύμφωνος προς του κανόνας της οικοδομικής δόμησις και ιδία η χρησιμοποίησις των χορηγουμένων παρά του Κράτους υλικών έτσι δε και η τήρησις των εκάστοτε ισχυόντων κατασκευαστικών κανονισμών. 3)Αι ανωτέρω παρ. 1 και 2 ισχύουν τόσον προκειμένου περί δικαιούχων όσον και περί ετέρων μονίμων κατοίκων λαμβανόντων υλικά ή βοήθειαν ή οικίας κατά τ’ ανωτερω άρθρ. 2, 3, 4 και 5 και τα άρθρ. 14 και 15 κατωτέρω. Προκειμένης πάντως της χορηγήσεως αρωγής εις δικαιούχους απαιτείται η κατά την επομένην παράγραφον εξακρίβωσις της μονιμότητος της κατασκευής. 4)Η αρωγή χορηγείται εις περίπτωσιν χρησιμοποιήσεως συστήματος δυναμένου να θεωρηθή ως μόνιμον, κατόπιν ελέγχου τόσον των υποβαλλομένων σχεδίων όσον και της παρακολουθήσεως των εργασιών ανεγέρσεως της οικοδομής. Εις περίπτωσιν χρησιμοποιήσεως των εν άρθρ. 9 αναφερομένων προαιρετικών κρατικών τύπων, η προϋπόθεσις αύτη θεωρείται ως αυτομάτως πληρουμένη από απόψεως σχεδίου, απομένει δε συνεπώς μόνον ο έλεγχος της εν έργω καλής εφαρμογής αυτής. Γενικώς κατασκευαί με εξωτερικά τοιχώματα εκ φυσικών ή τεχνητών λίθων ή σκυροδέματος άνευ επιχρισμάτων 19 τουλάχιστον εκατοστών προκειμένου περί τεχνητών λίθων και 40 εκ. προκειμένου περί φυσικών λίθων και εφ’ όσον ασφαλίζεται επαρκής συμφώνως προς τους εκάστοτε ισχύοντας κανονισμού θερμική και κατά της υγρασίας μόνωσις και προστασία κατά πυρκαϊάς θεωρούνται ως στοιχεία μονίμου κατασκευής. 35.Ε.β.7 Σεισμόπληκτοι Ιονίων Νήσων   821 Επίσης ξύλινη ή μεταλλική στέγη επικαλυπτομένη δια φύλλων αλουμινίου, αμιαντοσιμέντου, κεράμων οπτών ή εκ σκυροδέματος ή προστατευομένου μετάλλου (PROTECTED METAL) θεωρούνται μόνιμοι. Ειδικώς εις την περίπτωσιν σιδηράς κατασκευής της στέγης ίνα αύτη θεωρηθή μόνιμος απαιτείται επιφανειακή προστασία του χάλυβος ισοδύναμος προς την κατηγορίαν 3 (GRADE 3) των αγγλικών κανονισμών PD 420/1953. Σκελετός στέγης εξ αλουμινίου θεωρείται μόνιμος. Επικάλυψις στέγης δια πισσοχάρτου ή ασφαλτοπιλήματος δεν θεωρείται μόνιμος. 5)Προκειμένου περί ιδιοτύπων συστημάτων κατασκευής μη ενασσομένων εις τας υπό του προηγουμένου εδαφίου οριζόμενα, ο χαρακτηρισμός τούτων ως μονίμων ενεργείται κατόπιν αιτήσεως των ενδιαφερομένων δι’ αποφάσεως του Υφυπουργού Οικισμού και Σεισμοπλήκτων Νήσων λαμβανομένου υπ’ όψιν ότι οι μόνιμοι κατασκευαί χαρακτηρίζονται αι θεωρούμεναι ως εξασφαλίζουσι ζωήν της κατοικίας ίσην προς 60 τουλάχιστον έτη κατά την έννοιαν των διατάξεων του άρθρ. 14 παρ. 3 και κατ’ αντιστοιχίαν προς τα εκεί περί ημιμονίμων κατασκευών οριζόμενα. 6)Ο ανωτέρω έλεγχος μονιμότητος δεν έχει εφαρμογήν δια τας περιπτώσεις των άρθρ. 5 και 14 του παρόντος. Διακοπή χορηγήσεως της αρωγής Άρθρ.12.-1)Η Υπηρεσία δύναται να ανακόψη την πρόοδον των εργασιών οικοδομήσεως και να διατάξη την διακοπήν της χορηγήσεως περαιτέρω εις χρήμα και υλικά αρωγής, εφ’ όσον κατά την πρόοδον των εργασιών ήθελον διαπιστωθή ουσιώδεις παραβάσεις των εις τα προηγούμενα άρθρ. 9, 10 και 11 πολεοδομικών αρχιτεκτονικών και κατασκευαστικών κανονισμών. Εις την περίπτωσιν ταύτην δύναται να επιτραπή η συνέχισις της χορηγήσεως της αρωγής και της εκτελέσεωες των εργασιών οικοδομήσεως μόνον μετά διαπίστωσιν της αποκαταστάσεως της παρατηρηθείσης παραβάσεως εκτελουμένης σχετικής αναγραφής εν τω Δελτίω Οικοδομήσεως. 2)Αι περαιτέρω λεπτομέρειαι της ως άνω διαδικασίας χορηγήσεως της αρωγής και παρακολουθήσεεως της συμφώνου προς το εγκεκριμένον Δελτίον Οικοδομήσεως και τους εις τ’ ανωτέρω άρθρ. 9, 10 και 11 κανονισμούς ανεγέρσεως της οικοδομής καθορίζονται δι’ αποφάσεως του Υφυπουργού Οικισμού και Σεισμοπλήκτων Νήσων. 3)Εις την περίπτωσιν ετέρων μονίμων κατοίκων πλην των κατά το Ν.Δ. υπ’ αριθ. 2933/54 δικαιούχων, επιθυμούντων να προβούν εις οικοδόμησιν εντός της σεισμοπλήκτου περιοχής ακολουθείται η συνήθης διαδικασία αιτήσεως και χορηγήσεως αδείας οικοδομής. Δια τον έλεγχον των τεχνικών στοιχείων προς χορήγησιν της τοιαύτης αδείας οικοδομής η Υπηρεσία προβαίνει μόνον εις εξέτασιν της τηρήσεως των εν άρθρ. 9, 10 και 11 του παρόντος κανόνων και κανονισμών. Εις περίπτωσιν δηλώσεως του οικοδομούντος περί αποδοχής ενός των κρατικών τύπων ισχύουν τα εν άρθρ. 9 παρ. 4 του παρόντος οριζόμενα. 4)Οι δικαιούχοι δύνανται να αναθέσωσιν εις εργολάβους την μεμονωμένην ή ομαδικήν ανοικοδόμησιν των οικιών των είτε εξουσιοδοτούντες αυτούς δια την κατά τ’ ανωτέρω είσπραξιν της εις χρήμα αρωγής και παραλαβής των υλικών είτε και εκχωρούντες εις αυτούς επί τω σκοπώ τούτω της δομήσεως τα εκ της δανειακής συμβάσεως δικαιώματά των χωρίς όμως να παύσουν να είναι οι ίδιοι προσωπικώς υπεύθυνοι δια πάσας τας κατά το Ν.Δ. 2933/54 και το παρόν Δ/μα εκ του δανείου υποχρεώσεώς των. Άρθρ.13.-1)Αι αρμόδιαι Κρατικαί Τεχνικαί Υπηρεσίαι παρέχουν εις του δικαιούχους δωρεάν την τεχνικήν των συνδρομήν, ως προς τε την εφαρμογήν των σχεδίων, ως και προς τον τρόπον εφαρμογής των εις τα άρθρ. 9 έως 11 ισχυόντων δια της σεισμοπλήκτους Ιονίους Νήσους κανονισμών, εν τω μέτρω του εφικτού από απόψεως υπηρεσιακών δυ-νατοτήτων. Προκατεσκευασμέναι οικίαι Άρθρ.14.-1)Πέραν των αναφερομένων εν άρθρ. 6 προκατειργασμένων στοιχείων οικιών των χορηγουμένων υπό του Κράτους ή υπό διαφόρων δωρητών, επιτρέπεται κατά τους όρους των παρ. 2 και 3 του παρόντος άρθρου υπό των δικαιούχων μεμόνωμένως ή καθ’ ομάδας χρησιμοποίησις ολικώς ή μερικώς, προκατεσκευασμένων οικιών εφ’ όσον αύται πληρούν απάσας τας απαιτήσεις των εις τα άρθρ. 9, 10 και 11 κανονισμών. 2)Οι ανεγείροντες τοιαύτας ως άνω ολικώς ή μερικώς προκατασκευασμένας οικοδομάς δικαιούνται απολήψεως της αρωγής κατά τα εν άρθρ. 3 του παρόντος οριζόμενα, εφ’ όσον ο χρησιμοποιούμενος κατασκευαστικός τύπος της οικοδομής είναι δυνατόν να θεωρηθή μόνιμος ή ημιμόνιμος. 3)Αι κατά το άρθρ. 1 μόνιμοι κατοικίαι θεωρούνται ως έχουσαι ζωήν ίσην προς εξήκοντα τουλάχιστον έτη. Ίνα τύπος κατασκευής οικοδομής θεωρηθή ως  ημιμόνιμος δέον να διαπιστωθή ότι ούτος εξα- σφαλίζει ελαχίστην ζωήν της οικοδομής τριά- κοντα ετών υπό συνήθεις συνθήκας συντηρή- σεως, εις τρόπον ώστε μετά το πέρας της  30ετίας    να    είναι πιθανόν,   επί     τη   βάσει  των              Σελ. 255 Σεισμόπληκτοι Ιονίων Νήσων 35.Ε.β.7   822 τεχνικών δεδομένων, ότι η οικοδομή θ’ ανταποκρίνεται ακόμη πλήρως εις τους εν άρθρ. 11 αναφερομένους κατασκευαστικούς κανονισμούς και ότι δεν θα είναι πιθανόν ότι θα έχωσιν προέλθη μετά την πάροδον της 30ετίας λύσεις συνεχείας της κατασκευής ή αλλοιώσεις τοιαύται, ώστε η οικοδομή να μη δύναται πλέον να θεωρηθή ως ανταποκρινομένη προς τους γενικώς παραδεδεγμένους κανόνας της τέχνης. Ειδικώς προκειμένου περί της αντισεισμικότητος του συστήματος δέον και εις την περίπτωσιν ημιμονίμων συστημάτων, όπως ταύτα ανταποκρίνωνται πλήρως εις τους εν άρθρ. 11 εδάφ. 1 αντισεισμικούς κανονισμούς. Επισκευαί Άρθρ.15.-1)Τα εις τα προηγούμενα άρθρα διαλαμβανόμενα δια την περίπτωσιν ανεγέρσεως νέων οικοδομών, ισχύουν αναλόγως και προκειμένου περί επισκευών οικοδομών, αίτινες δύναται να θεωρηθώσιν επισκευάσιμοι, συμφώνως προς το άρθρ. 3 του Ν.Δ. υπ’ αριθ. 2933/1954. 2)Εν πάση περιπτώσει δέον όπως η εκ της επισκευής προκύπτουσα οικοδομή καταστή απολύτως σύμφωνος προς άπαντας τους εις τα άρθρ. 9, 10 και 11 αναφερομένους κανονισμούς, της σχετικής διαπιστώσεως, από μέρους της Υπηρεσίας αποτελούσης απαραίτητον προϋπόθεσιν της χορηγήσεως της κατά το προηγούμενον εδάφιον αρωγής. 3)Αι περαιτέρω λεπτομέρειαι της διαδικασίας, εις την περίπτωσιν των επιδεκτικών επισκευής οικοδομών καθορίζονται δι’ αποφάσεως του Υφυπουργού Οικισμού και Σεισμοπλήκτων Νήσων Άρθρ.16.-1)Άπασα η εν άρθρ. 11 καθοριζομένη διαδικασία υποβολής και εγκρίσεως Δελτίου Οικοδομήσεως και χορηγήσεως της αρωγής εις χρήμα και εις υλικά ενεργείται ατελώς, συμφώνως τω άρθρ. 24 του Ν.Δ. υπ’ αριθ. 2933/54. 2)Ομοίως η εις χρήμα αρωγή δίδεται εις τους δικαιούχους άνευ ουδεμιάς δι’ αυτούς επιβαρύνσεως λόγω εξόδων προμηθείας κλπ. άτινα βαρύνουσι το Δημόσιον. Κυρώσεις κατά δικαιούχων εις    περιπτώσεις  παραβάσεων Άρθρ.17.-1)Εις περίπτωσιν ουσιώδους, κατά την κρίσιν της υπηρεσίας παραβάσεως των εις τ’ ανωτέρω άρθρ. 9, 10 και 11 κανονισμών και κανόνων ή μη τηρήσεως τω σχεδίων, των συνημμένων τω Δελτίω Οικοδομήσεως και θεωρουμένων ως εγκεκριμένων δια της εγκρίσεως του Δελτίου (είτε κρατικών τύπων είτε επί τούτω σχεδίων υποβαλλομένων παρά του δικαιούχου), κατά τρόπον αποτελούντα, κατά την κρίσιν της   Σελ. 256 Υπηρεσίας σοβαράν ανωμαλίαν ισχύουν τα εν άρθρ. 12 οριζόμενα. Τα αυτά ισχύουν κατ’ αναλογίαν και προκειμένου περί μη δικαιούχων, κατά το Ν.Δ. 2933/54 αλλ’ ανοικοδομούντων γενικώς, εις την περιφέρειαν των σεισμοπλήκτων Ιονίων Νήσων. Επιπροσθέτως, εφ’ όσον πλην της σχετικής παραβάσεως υπάρχει είτε κατασπατάλησις τυχόν χορηγουμένων κρατικών υλικών και συναφώς της εις χρήμα αρωγής, ελεγχομένη κατόπιν των αυτοψιών, είτε οθενδήποτε σοβαρά ένδειξις ότι δυνατόν κρατικά υλικά χορηγηθέντα δια οικοδομήν συγκεκριμένου συγκεκριμένου οικοπέδου κατά τον εν άρθρ. 1 παρ. 6 ορισμόν επωλήθησαν παρά του λαβόντος ταύτα, ή εχρησιμοποιήθησαν εις έτερον οικόπεδον η Υπηρεσία δύναται να προβή αυτεπαγγέλτως εις τας δεούσας ενεργείας δια την επιβολήν των εν τω άρθρ. 22 του Ν.Δ. 2933/54 προβλεπομένων κυρώσεων. Ομοίως η Υπηρεσία δύναται αυτεπαγγέλτως να προβή εις τας δεούσας ενεργείας για την επιβολήν κυρώσεων εις περίπτωσιν ετέρων παραβάσεων του αυτού άρθρ. 22 του Ν.Δ. 2933/54. Άρθρ.18.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Εις τον επί του Οικισμού και Σεισμοπλήκτων Νήσων Υφυπουργόν ανατίθεμεν την δημοσίευσιν και εκτέλεσιν του παρόντος.   35.Ε.β.7 Σεισμόπληκτοι Ιονίων Νήσων   823